ରୁଟି

ରୁଟି ବା ରୋଟି ଭାରତୀୟ ଉପମହାଦ୍ଵୀପର ସାଧାରଣ ଖାଦ୍ୟ ଯାହା ନିଆଁରେ ସେକି ପ୍ରସ୍ତୁତ କରାଯାଏ । ଏହା ଅଟା ଏବଂ ପାଣିର ମିଶ୍ରଣକୁ ଚକଟି ଏବଂ ସେଥିରୁ ତିଆରି ହୋଇଥିବା ଅଟାଗୁଳାକୁ ବେଲି ଆଉ ନିଆଁରେ ସେକି ତିଆରି କରାଯାଏ ।

ରୋଟି ତିଆରି ପାଇଁ ସାଧାରଣତଃ ଗହମ ଅଟା ବ୍ୟବହାର କରାଯାଏ, କିନ୍ତୁ ଭାରତର ବିଭିନ୍ନ ଅଞ୍ଚଳରେ ସ୍ଥାନୀୟ ଧାନ୍ୟ ଯେପରିକି ମକା, ଯଅ, ଚଣା, ବାଜରା ଇତ୍ୟାଦି ମଧ୍ୟ ରୋଟି ତିଆରି କରିବାରେ ବ୍ୟବହାର କରାଯାଏ । ରୋଟିରେ କ୍ୟାଲୋରି ପରିମାଣ ଅଧିକ ରହିଥାଏ ।

ଭାରତର ବିଭିନ୍ନ ଅଞ୍ଚଳରେ ରୋଟି ପାଇଁ ବିଭିନ୍ନ ହିନ୍ଦୀ ନାମ ପ୍ରଚଳିତ ଅଛି, ସେମାନଙ୍କ ମଧ୍ୟରୁ ମୁଖ୍ୟ ହେଉଛି –

 ଫୁଲକା
 ଚପାତି
 ରୋଟଲି
 ଭାଖରୀ
 ଟିକଡ଼େ କିମ୍ବା ଟିକ୍କଡ଼

 ଶବ୍ଦ ବ୍ୟୁତ୍ପତ୍ତି 
'ରୋଟି' ଶବ୍ଦର ଉତ୍ପତ୍ତି ସଂସ୍କୃତ ଶବ୍ଦ 'ରୋଟିକା' ରୁ ହୋଇଛି । ରୋଟି ଶବ୍ଦର ଉଲ୍ଲେଖ ପଞ୍ଚଦଶ ଶତାବ୍ଦୀର ହିନ୍ଦୁ ଭକ୍ତି ପରମ୍ପରାର ମହାନ ସନ୍ଥ ଭକ୍ତ ସୂରଦାସଙ୍କ ଦ୍ଵାରା ରଚିତ 'ସୂରସାଗର' ଗ୍ରନ୍ଥରେ ମିଳିଥାଏ। ଉଦାହରଣ ସ୍ୱରୂପ ଏକ ପଦ –

सरस कनिक बेसन मिलै, रुचि रोटी पोई।।

प्रेम सहित परुसन लगी, हलधर की माता।

ସରସ କନିକ ବେସନ ମିଲେ, ରୁଚି ରୋଟି ପୋଇ ।।

ପ୍ରେମ ସହିତ ପରୁସନ ଲଗି, ହଳଧରକି ମାତା।

– ଭକ୍ତ ସୂରଦାସ ଜୀ

 ଆଧାର 

ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ